BGRIM ใส่เงินลงทุนเพิ่ม 110 ลบ. โครงการโรงไฟฟ้า “น้ำแจ” ลุ้น COD ไตรมาส 2/62
BGRIM ใส่เงินลงทุนเพิ่ม 110 ลบ. โครงการโรงไฟฟ้า "น้ำแจ" ลุ้น COD ไตรมาส 2/62
15 ม.ค. 2562

บริษัท บี.กริม เพาเวอร์ จำกัด (มหาชน) หรือ BGRIM เปิดเผยว่า ที่ประชุมคณะกรรมการบริษัทเมื่อวานนี้ (14 ม.ค.) มีมติอนุมัติการลงทุนเพิ่มเติมในบริษัท น้ำแจ ไฮโดร พาวเวอร์ จำกัด ซึ่ง B.Grimm Power (Lao) Company Limited (บริษัทย่อยที่บริษัทถือหุ้นร้อยละ 100) ถือหุ้นอยู่ร้อยละ 72 โดยให้ B.Grimm Power (Lao) Company Limited เพิ่มทุนจดทะเบียนในบริษัท น้ำแจ ไฮโดร พาวเวอร์ จำกัด อีก 3.46 ล้านเหรียญสหรัฐ หรือราว 110.57 ล้านบาท ซึ่งจะทำให้กลุ่มบริษัทยังคงรักษาสัดส่วนการถือหุ้นใน บริษัท น้ำแจ ไฮโดร พาวเวอร์ จำกัด ไว้เท่าเดิม โดยคาดว่าการเพิ่มทุนจะแล้วเสร็จภายในไตรมาส 1/62
สำหรับการเพิ่มทุนครั้งนี้ เพื่อพัฒนาโครงการและเป็นเงินทุนหมุนเวียนในการดำเนินโครงการโรงไฟฟ้าพลังน้ำ น้ำแจ 1 ซึ่งคาดว่าจะเปิดดำเนินการเชิงพาณิชย์ประมาณไตรมาส 2/62